แนวโน้ม SET รีบาวด์ตามตลาดตปท. – อานิสงส์น้ำมันดิบฟื้น
แนวโน้ม SET รีบาวด์ตามตลาดต่างประเทศ รับราคาน้ำมันดิบฟื้นตัวขึ้น รวมถึงตัวเลขจ้างงานนอกภาคเกษตรสหรัฐออกมาดีกว่าคาด ให้แนวรับไว้ที่ 1,520 จุด และแนวต้าน 1,540-1,542 จุด หากผ่านได้ให้แนวต้านถัดไป 1,550 จุด
แนวโน้ม SET รีบาวด์ตามตลาดต่างประเทศ รับราคาน้ำมันดิบฟื้นตัวขึ้น รวมถึงตัวเลขจ้างงานนอกภาคเกษตรสหรัฐออกมาดีกว่าคาด ให้แนวรับไว้ที่ 1,520 จุด และแนวต้าน 1,540-1,542 จุด หากผ่านได้ให้แนวต้านถัดไป 1,550 จุด
8 พ.ค. 2566

นายอภิชาติ ผู้บรรเจิดกุล, CISA ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้มีโอกาสรีบาวด์ ตามตลาดหุ้นในต่างประเทศ และราคาน้ำมันดิบที่ฟื้นตัวขึ้น ในวันศุกร์ที่ผ่านมา (5 พ.ค.66) ตอบรับตัวเลขการจ้างงานนอกภาคเกษตรเดือนเม.ย.ของสหรัฐ ออกมาดีกว่าคาด ทำให้นักลงทุนคลายกังวลต่อเศรษฐกิจสหรัฐถดถอย ประกอบกับการประชุมธนาคารกลางสหรัฐ (เฟด) มีการส่งสัญญาณที่จะหยุดขึ้นอัตราดอกเบี้ยในการประชุมครั้งถัดไป
ทั้งนี้ พร้อมแนะติดตามการเปิดเผยตัวเลขเงินเฟ้อสหรัฐในสัปดาห์นี้ ให้แนวรับไว้ที่ 1,520 จุด ส่วนแนวต้าน 1,540-1,542 จุด หากผ่านได้ให้แนวต้านถัดไป 1,550 จุด